**ANEXA 1**

**Programul Operațional Capital Uman**

**Axa prioritară 6**

**Prioritatea de investiții 10(i)**

**Obiective Specifice 6.2, 6.3 și 6.6**

Apelul de proiecte nr. ..…

**GHIDUL SOLICITANTULUI**

**PROGRAMUL „PROFESORI MOTIVAȚI ÎN ȘCOLI DEFAVORIZATE”**

**CUPRINS**

**CAPITOLUL 1. Informații despre apelul de proiecte**

* 1. **Axa prioritară, prioritatea de investiții, obiectivele specifice ale programului operațional**

**Axa Prioritară** (AP) 6 „**Educație și competențe**”.

**Prioritatea de Investiții** (PI) 10i „*Reducerea și prevenirea abandonului școlar timpuriu și promovarea accesului egal la învățământul preșcolar, primar și secundar de calitate, inclusiv la parcursuri de învățare formale, non formale și informale pentru reintegrarea în educație și formare*”.

**Obiective specifice (OS):**

OS 6.2 „Creșterea participării la învățământul ante-preșcolar și preșcolar, în special a grupurilor cu risc de părăsire timpurie a școlii, cu accent pe copiii aparținând minorității roma și a celor din mediul rural”.

OS 6.3 „*Reducerea părăsirii timpurii a școlii prin măsuri integrate de prevenire și de asigurare a oportunităților egale pentru elevii aparținând grupurilor vulnerabile, cu accent pe elevii aparținând minorității roma și elevii din mediul rural/ comunitățile dezavantajate socio-economic*”.

OS 6.6 „*Îmbunătățirea competențelor personalului didactic din învățământul pre universitar în vederea promovării unor servicii educaționale de calitate orientate pe nevoile elevilor și a unei școli incluzive*”.

* 1. **Tipul apelului de proiecte și perioada de depunere a propunerilor de proiecte**

Apelul de proiecte este un **apel de tip competitiv**, **cu termen limită de depunere**.

**SISTEMUL INFORMATIC MySMIS 2014 VA FI DESCHIS ÎN DATA DE 1 septembrie ORA 10.00** **ŞI SE VA ÎNCHIDE ÎN DATA DE 31 octombrie 2016, ORA 16.00.**

Evaluarea proiectelor va începe la data de 1 octombrie 2016.

* 1. **Acțiunile sprijinite în cadrul apelului**

**CONTEXT**

Reperele statistice și analitice care justifică necesitatea lansării unui apel de proiecte direcționat către ***cadre didactice și personal de sprijin calificat din învățământul preuniversitar***, din școli defavorizate, **conform Strategiei de prevenire a părăsirii timpurii a școlii, sunt:**

* 41% dintre elevii din România nu au competențe matematice de bază și 37% sunt analfabeți funcțional.
* Diferențele între cei mai săraci și cei mai bogați copii sunt dramatice, copiii cei mai săraci fiind la un nivel cu 2,5 ani în urma copiilor celor mai bogați. Copiii din mediul rural sunt aproape cu un an în urma celor din mediul urban.
* Scorurile scăzute la evaluările PISA la citire, matematică și științe au drept cauză diferențele semnificative dintre școlile din mediul rural și cele din mediul urban, ceea ce reflectă discrepanțe socio-economice și culturale semnificative.
* Dintre factorii care determină părăsirea timpurie a școlii, sunt menționați, printre alții:
  + Calitatea, procesele și practicile educaționale: probleme comportamentale la nivel de școală, atitudinea profesorilor față de elevi (și reciproc) și față de părinți;
  + Calitatea proceselor de predare și învățare: competențele și metodele de predare ale cadrelor didactice nu sunt corelate cu metodele moderne și nu sunt adaptate nevoilor grupurilor aflate în situație de risc; metodele de predare sunt inadecvate; lipsa resurselor de învățare disponibile în școli; lipsa de motivație a cadrelor didactice;
  + Mediul școlar – lipsa de comunicare între diferitele niveluri ale sistemului educațional și părinți/comunitate și alte instituții relevante la nivel local.
* Cadrele didactice au un rol fundamental în furnizarea unei educații de calitate, iar atragerea celor mai buni profesioniști în domeniu (inclusiv prin îmbunătățirea salariilor profesorilor și dezvoltarea oportunităților de promovare în carieră a acestora, pe baza meritului și a performanței), reprezintă o prioritate.
* Directorii școlilor din România, alături de cadre didactice și consilieri, au nevoie de o dezvoltare a capacității instituționale, în vederea îndeplinirii rolurilor lor specifice, mai ales în ceea ce privește reducerea părăsirii timpurii a școlii. Programele reprezentative includ formarea cadrelor didactice și a consilierilor, iar aceasta nu ar trebui să-i excludă pe directori.
* Intervențiile care îmbunătățesc în mod substanțial calitatea învățământului vor atrage după sine mai mulți elevi la școală, determinându-i să rămână în școală.

**SCOPUL APELULUI DE PROIECTE**

În contextul obiectivului asumat de România de a ***reduce părăsirea timpurie a școlii pentru copiii aparținând grupurilor vulnerabile*** și în acord cu recomandările Cadrului Strategic pentru Cooperarea Europeană în Domeniul Educației și Formării Profesionale (ET 2020),acest apel de proiecteîși propune susținerea financiară a celor mai bune mecanisme care răspund ***nevoii de a include în mod sistematic noi măsuri/programe*** ***educaționale*** care să asigure îmbunătățirea calității educației șiaccesul echitabil la educație.

În această logică, apelul de proiecte se adresează cadrelor didactice, personalului de sprijin și managerilor școlari din școlile defavorizate care doresc să participe la programe pentru dezvoltarea competențelor și aprofundarea cunoștințelor pentru a preda în aceste școli.

În plus, pentru a asigura oportunități egale la educație sunt sprijinite intervenții destinate validării și extinderii de competențe pentru cadrele didactice, personalul de sprijin sau personalul partenerilor sociali din educație (inclusiv ONG-urilor) care profesează în forme de învățământ special și special integrat, respectiv: clase sau grupe înființate în spitale, în penitenciare, la domiciliul copiilor bolnavi/cu dizabilități și alte forme recunoscute prin lege.

Prin acest apel sunt sprijinite intervențiile care adresează nevoile personalului educațional din ***instituțiile de învățământ publice cu copii cu un grad ridicat de risc educațional*** (numite în continuare generic „școli țintă”), în vederea asigurării calității în educației și a incluziunii școlare. În acest ghid, incluziunea școlară este definită conform Regulamentului de Organizare și Funcționare al Centrelor Județene de Resurse și Asistență Educațională, respectiv „procesul permanent de îmbunătăţire a serviciilor oferite de unităţile de învăţământ pentru a cuprinde în procesul de educaţie toţi membri comunităţii, indiferent de caracteristicile, dezavantajele sau dificultăţile acestora”.

Denumirea generică de „școli țintă” la care se referă acest apel de proiecte cuprinde:

1. Școlile și grădinițele din zone rurale/defavorizate, cu (1) deficit de cadre didactice calificate, stabile pe post și/sau pregătite adecvat și (2) cu un număr mare de copii cu risc educațional.

Aceste școli și grădinițe sunt identificate de către Ministerul Educației Naționale și Cercetării Științifice și listate în Anexa 1 (în curs de elaborare).

1. Școlile și grădinițele/formele de învățământ special și special integrat (organizate în contexte de predare atipice: pentru copii din spitale, copii în regim de detenție, copii din zone geografice greu accesibile, școlarizarea la domiciliu, școala virtuală etc.).

**ATENȚIE! În cadrul acestui apel sunt declarate eligibile doar proiectele în care intervențiile se adresează resurselor umane din toate structurile școlilor țintă.**

Apelul de proiecte sprijină atât abordările inovative, cât și extinderea proiectelor pilot care au rezultate dovedite și constituie modele de bună practică în domeniu.

Acțiunile eligibile sprijinite în cadrul acestui apel sunt structurate pe următoarele **CATEGORII:**

1. Acțiuni destinate ***atragerii și menținerii în școlile țintă a resurselor umane calificate***, competente și motivate, capabile să furnizeze o ***educație de calitate și să asigure incluziunea școlară*** (punctul 1.3.1).
2. Acțiuni destinate creării unei ***mase critice*** de astfel de specialiști în educație, în ***scopul creșterii calității procesului educațional din școlile țintă***, pentru toți copiii (punctul 1.3.2).
3. Acțiuni destinate ***dezvoltării capacității instituționale a echipelor manageriale din școlile țintă,*** în scopul asigurării ***sustenabilității intervențiilor de creștere a calității în educație*** (punctul 1.3.3).

**ATENȚIE! În contextul acestui apel sunt declarate eligibile doar proiectele în care sunt adresate în mod integrat măsuri din cele 3 (trei) categorii de acțiuni.**

**ATENȚIE! Pentru evitarea suprapunerilor și a dublei finanțări, persoanele din grupul țintă care vor beneficia de măsurile vizate în cadrul acestui apel de proiecte vor fi EXCLUSE de la participarea la activități similare finanțate prin toate celelalte apeluri de proiecte POCU sau din alte surse de finanțare.**

Acțiunile sprijinite în cadrul acestui apel reflectă respectarea **principiilor privind combaterea discriminării și a segregării în educație** conform Anexei 2 „Considerente generale privind respectarea principiului desegregării”.

**1.3.1.** Acțiunile destinate ***atragerii și menținerii în școlile țintă a resurselor umane calificate (cadre didactice, personal de sprijin și personal al partenerilor sociali în educație, inclusiv din ONG-uri)***, competente și motivate, capabile să furnizeze o educație incluzivă de calitate în ***școlile țintă,*** pot include:

1. ***Identificarea, recrutarea și selecția cadrelor didactice și a personalului de sprijin*** *în vederea angajării acestora în școlile țintă (OS 6.2 și 6.3)*, prin analize de nevoi, campanii de informare, activități de outreach și orice alt tip de acțiune care asigură recrutarea participanților.

Activitatea de evaluare inițială a persoanelor recrutate în scopul selecției este organizată în baza unei metodologii dezvoltate de solicitant și se finalizează cel puțin printr-un plan individualizat de dezvoltare/formare pentru fiecare persoană selectată.

1. ***Îmbunătățirea competențelor cadrelor didactice, a personalului de sprijin din școlile țintă (inclusiv mediatorilor școlari și mentorilor)* *și a personalului* *partenerilor sociali în educație, inclusiv din ONG-uri*** *(OS 6.6)*, prin:
   * **Programe de formare continuă**, în regim intensiv, direct sau asistat la distanță, prin conversie profesională, extindere sau dezvoltare de competențe, cu scopul **asigurării resursei umane specializate pentru toate contextele specifice de desfășurare a procesului de învățământ**.
   * **Programe de formare continuă/instruire**, dezvoltate pentru a asigura: dobândirea de metode de predare noi și diversificate care să-i ajute în adaptarea strategiilor educaționale la profilul elevilor în situație de risc; aplicarea resurselor curriculare alternative; dezvoltarea de activități extra curriculare și identificarea unor noi modalități pentru a stimula interesul copiilor pentru educație; modele de transformare a școlilor în locuri primitoare și prietenoase pentru copii și pentru părinții lor; adresarea nevoilor educaționale ale copiilor din cadrul comunităților dezavantajate economic și social sau izolate geografic precum și ale copiilor școlarizați în contexte atipice (copii bolnavi aflați în spitale sau școlarizați la domiciliu, copii cu dizabilități, inclusiv cei școlarizați la domiciliu, copii aflați în regim de detenție etc.); dezvoltarea personală și creșterea stimei de sine a copiilor; o mai bună cunoaștere a nevoilor copiilor și a rolului părinților în influențarea valorilor și aspirațiilor copiilor, interacțiunea mai bună cu părinții; monitorizarea riscului de părăsire timpurie a școlii și facilitarea dialogului școală-familie-comunitate pentru reducerea acestuia; metode de predare moderne, interactive, activ-participative, centrate pe copil; dezvoltarea gândirii critice, a abilităților de comunicare, de leadership, de lucru în echipă; educația incluzivă, educația părinților, implicarea comunității în viața școlii și orice alt domeniu de formare care contribuie la creșterea calității în educație și a incluziunii școlare.
2. ***Organizarea și efectuarea stagiilor practice*** *pentru cadrele didactice și personalul de sprijin (OS 6.6)*. Stagiile practice sunt efectuate în școlile țintă, iar participanții la aceste stagii sunt monitorizați și evaluați regulat de către formatori/mentori/îndrumători de practică.

Pentru susținerea procesului de efectuare a stagiilor practice, în scopul asigurării resurselor materiale necesare punerii în practică și perfecționării competențelor obținute în formare (componenta teoretică), participanții pot beneficia de ***instrumente de sprijin***. Instrumentele de sprijin pot acoperi materiale didactice, resurse pentru adaptarea curriculară și pentru desfășurarea de proiecte educaționale în interiorul și în afara școlii etc. Metodologia de acordare a instrumentelor de sprijin este dezvoltată de Solicitant și respectă liniile directoare cuprinse în Anexa 3 „Linii directoare pentru Elaborarea metodologiei de acordare a instrumentului de sprijin pentru stagiile practice” a acestui Ghid.

**ATENȚIE!** Activitățile de formare/instruire sunt finanțate numai dacă îndeplinesc următoarele condiții:

* includ aplicații practice și monitorizarea participanților pe parcursul formării,
* participanții sunt evaluați și primesc diplome/certificate de absolvire a cursurilor numai după prezentarea rezultatelor aplicațiilor practice.

1. ***Măsuri de stimulare a cadrelor didactice calificate să lucreze în școlile țintă pe termen lung*** *(OS 6.2 și 6.3)****,*** prin:
   * **Acordarea unui pachet pentru încurajarea mobilității**, care poate include stimulente pentru mobilitate profesională prin acordarea unei subvenții care poate acoperi o parte din nevoile de cazare și/sau transport (benzină, bilete de transport) pentru cei nevoiți să se mute într-o altă localitate decât cea de domiciliu pentru a lucra într-o școală țintă sau transport gratuit pentru cei care comută zilnic;
   * **Acordarea de burse de performanță** pentru profesorii care participă la programe de formare continuă. Bursele sunt acordate pe perioada formării, în baza unor criterii de performanță stabilite de Solicitant, conform Anexei 4 „Linii directoare pentru elaborarea metodologiei de acordare a burselor pentru cadrele didactice”.
   * **Organizarea de competiții de premiere** **a cadrelor didactice** cu rezultate deosebite în asigurarea unei educații incluzive de calitate pentru copiii cu risc major de excluziune/eșec școlar. Metodologia de organizarea a competițiilor de premiere și de acordare a premiilor este dezvoltată de Solicitant și respectă liniile directoare cuprinse în Anexa 5 „Linii directoare pentru Elaborarea metodologiei de acordare a premiului pentru calitate în educația incluzivă” a acestui Ghid.

**ATENȚIE!** Cadrele didactice care beneficiază de stimulente pentru mobilitate și de burse au obligația de a rămâne în școala țintă timp **de cel puțin 2 ani școlari consecutivi.**

**PUNCTAJ SUPLIMENTAR** în evaluare este acordat proiectelor în care procentul participanților din școli din mediul rural sau care lucrează cu copii de etnie romă este de peste 30% din totalul personalului educațional participant în proiect.

**1.3.2** Acțiunile destinate creării unei ***mase critice*** de resurse umane calificate și motivate, în scopul difuziei cunoștințelor, metodelor și practicilor de calitate în educație, prin crearea/dezvoltarea de **rețele de sprijin profesional**, inclusiv:

1. ***Activități de mentorat/coaching*** *(OS 6.2 și 6.6),* inclusiv prin crearea/dezvoltarea de rețele de mentori la **nivel local** care să ofere sprijin continuu personalului din școlile țintă.
2. ***Rețele de profesori/consilieri școlari/alte tipuri de personal de sprijin*** *(OS 6.2 și 6.3)* care să faciliteze schimbul de resurse și practici de predare/învățare între cadrele didactice sprijinite prin proiect, cu accent pe sprijin intercolegial acordat celor care își desfășoară activitatea în școlile țintă și alte școli defavorizare, sau rețele între profesori/personal de sprijin și mentori în scopul asigurării/facilitării evaluării acestora.
3. ***Schimb de experiență*** *(OS 6.2 și 6.3)*, respectiv expunere pentru deschiderea orizontului profesioniștilor din sistemul de învățământ și facilitarea schimburilor de idei și bune practici, organizare de seminarii, conferințe, cercuri metodice, vizite locale/regionale de studiu/schimb de experiență între școlile țintă sau între școlile țintă și alte școli defavorizate.

**1.3.3.** Acțiunile destinate ***dezvoltării capacității instituționale a echipelor manageriale din școlile țintă*** în scopul ***sustenabilității intervențiilor de calitate*** în educație, prin:

1. ***Organizarea de activități de formare, mentorat, consiliere, coaching*** ***pentru echipele manageriale de la nivelul școlii*** *(OS 6.6)* pentru a fi eficiente în prevenirea abandonului școlar, cu accent pe identificarea timpurie a riscurilor de abandon școlar și a copiilor în situații de risc, gestionarea riscurilor de abandon școlar prin planul de dezvoltare instituțională a școlii, sprijin pentru interacțiuni pozitive cu părinții în vederea dezvoltării parteneriatului școală-părinți, identificarea și atragerea resurselor suplimentare necesare școlii pentru obținerea unor rezultate școlare mai bune, monitorizarea și evaluarea indicatorilor de progres și incluziune educațională a copiilor, facilitarea formărilor esențiale pentru profesori și personalul de sprijin, mobilizarea rețelelor comunitare pentru prevenirea absenteismului și abandonului școlar, implicarea comunității în viața școlii și orice alt domeniu care asigură creșterea capabilității echipelor manageriale de a preveni/reduce abandonul școlar.

**PUNCTAJ SUPLIMENTAR** în evaluare este acordat proiectelor care includ activități implementate cu implicarea actorilor din comunitate (autorități, angajatori, alte organizații, părinți etc).

1. ***Crearea/dezvoltarea și implementarea unor mecanisme și instrumente de monitorizare și evaluare a performanței/calității* *procesului de educație*** *(OS 6.3)***,** inclusiv definirea performanței în funcție de rezultatele așteptate de la grupul țintă de copii, pe baza viziunii pentru elev/planului individual de intervenție pentru acesta, stabilirea și urmărirea țintelor de dezvoltare profesională pentru cadrele didactice, sisteme de evaluare 360o a acestora, dezvoltarea de mecanisme de prevenire și monitorizare a segregării în școli etc.

Rezumatul activităților sprijinite la nivelul fiecărui Obiectiv Specific:

|  |  |  |
| --- | --- | --- |
| OS 6.6 | OS 6.3 | OS 6.2 |
| * 1.3.1 b) îmbunătățire competențe * 1.3.1. c) stagii practice * 1.3.2. a) mentorat * 1.3.3. a) formare echipe manageriale | * 1.3.1. a) recrutare și selecție participanți la formare * 1.3.1. d) masuri de stimulare a cadrelor didactice * 1.3.2. b) retele de sprijin * 1.3.2. c) schimb de experiență * 1.3.3. b) mecanisme de monitorizare și evaluare a performanței | * 1.3.1. a) recrutare și selecție participanți la formare * 1.3.1. d) masuri de stimulare a cadrelor didactice * 1.3.2. b) retele de sprijin * 1.3.2. c) schimb de experiență * 1.3.3. b) mecanisme de monitorizare și evaluare a performanței |

**1.3.4 Teme secundare FSE**

Proiectele trebuie să îndeplinească condițiile privind temele secundare FSE prevăzute în documentul Orientări privind accesarea finanțărilor în cadrul Programului Operațional Capital Uman 2014-2020, CAPITOLUL 4, SUBPUNCTUL 4.4. Teme secundare FSE, pagina 45 [http://www.fonduri-ue.ro/images/files/programe/CU/POCU 2014/20.04/ORIENTARI.GENERALE.POCU.pdf](http://www.fonduri-ue.ro/images/files/programe/CU/POCU%202014/20.04/ORIENTARI.GENERALE.POCU.pdf).

În cadrul Axei Prioritare 6/ PI 10.i sunt vizate temele secundare prezentate în tabelul de mai jos.

Propunerile de proiecte vor trebui să evidențieze în secțiunea relevantă (tema secundară vizată) în ce constă contribuția proiectului la o anumită temă secundară, precum și costul estimat al respectivelor măsuri.

Alocările din tabelul de mai jos reprezintă alocări indicative la nivelul Axei Prioritare 6. Prin urmare, în cadrul cererii de finanțare se vor evidenția sumele calculate pentru măsurile care vizează teme secundare relevante pentru proiect.

Procentele din tabelul de mai jos reprezintă ponderi din totalul alocărilor aferente temelor secundare la nivel de axă prioritară/ PI.

| Tema secundară | Pondere minimă pe proiect |
| --- | --- |
| 02. Inovare socială | 5% |
| 05. Îmbunătățirea accesibilității, a utilizării și a calității tehnologiilor informației și comunicațiilor | 15% |
| 06. Nediscriminare | 10% |

În dezvoltarea cererii de finanțare, prin anumite activități, veți viza cel puțin o temă secundară dintre cele aferente axei prioritare/PI. Pentru respectiva temă secundară se va avea în vedere un buget care să reprezinte minim procentul indicat în tabel calculat la totalul cheltuielilor eligibile ale proiectului.

### **1.3.4. Teme orizontale**

Proiectele trebuie să îndeplinească condițiile privind temele orizontale prevăzute în documentul Orientări privind accesarea finanțărilor în cadrul Programului Operațional Capital Uman 2014-2020, CAPITOLUL 7 Teme orizontale, pagina 51 [http://www.fonduri-ue.ro/images/files/programe/CU/POCU 2014/20.04/ORIENTARI.GENERALE.POCU.pdf](http://www.fonduri-ue.ro/images/files/programe/CU/POCU%202014/20.04/ORIENTARI.GENERALE.POCU.pdf).

Pentru informații privind temele orizontale se va consulta: Ghid – integrare teme orizontale în cadrul proiectelor finanţate din FESI 2014-2020 disponibil la http://www.fonduri-ue.ro/orientari-beneficiari

* 1. **Tipuri de solicitanți și parteneri eligibili în cadrul apelului:**
* MENCS și agenții, structuri/alte organisme aflate în subordinea/coordonarea MENCS şi alte organisme publice cu atribuții în domeniul educației şi formării profesionale, inclusiv asigurarea calității în învățământul preuniversitar
* Instituții de învățământ (ISCED 0 pentru activități din cadrul OS 6.2, ISCED 1-3 pentru activități din cadrul OS 6.3 și 6.6) acreditate, publice sau private, din rețeaua școlară națională
* Furnizori de servicii de orientare, consiliere, mediere școlară și servicii alternative, publici și privați
* Parteneri sociali din învățământul preuniversitar (ex. organizații sindicale)
* Autorități publice locale cu atribuții în domeniul educației de nivel preuniversitar
* Administrația Națională a Penitenciarelor și instituții subordonate (numai pentru activități din cadrul OS 6.3 și 6.6)
* Organizații neguvernamentale

NB: Sunt încurajate parteneriatele între entitățile mai sus menționate.

**ATENȚIE: În cadrul acestui apel de proiecte, școala țintă este obligatoriu să fie Solicitant sau Partener.**

* 1. **Durata proiectului**

Perioada de implementare a proiectelor este de **maximum 30 de luni, în interiorul cărora trebuie cuprinși obligatoriu doi ani școlari.** Proiectele care vor prevedea o perioadă de implementare mai mare de 30 luni vor fi respinse. Activitățile directe ale proiectelor trebuie demarate la cel târziu două luni de la semnarea contractului de finanțare, iar planul de activități trebuie să conțină obiective de etape clare, indicatori și alocare financiară detaliată pentru fiecare an de proiect.

La completarea cererii de finanțare, în sistemul electronic va trebui evidențiată durata fiecărei activități și sub-activități incluse în proiect.

* 1. **Grupul țintă al proiectului**

În linii generale, grupul țintă al acestui apel este format din *personal didactic, personal de sprijin, manageri școlari și personal al partenerilor sociali în educație, inclusiv din ONG-uri.*. Fiecare participant selectat în proiect trebuie să îndeplinească particularitățile obiectivului specific (OS) în cadrul căruia beneficiază de sprijin:

*Tabel 1*

|  |  |
| --- | --- |
| **OS** | **Grup țintă** |
|
| **6.2** | *Personal didactic din educația și îngrijirea timpurie a copiilor* |
| **6.3** | *Cadre didactice care lucrează cu copii în risc de abandon*  *Personal de sprijin de la nivelul școlii (de exemplu, mediatori școlari)*  *Echipele manageriale de la nivelul școlilor* |
| **6.6** | *Personal didactic din învățământul preuniversitar*  *Personal de sprijin din școli (mediatori școlari, consilieri școlari etc.)*  *Manageri școlari*  *Personalul partenerilor sociali în educație, inclusiv din ONG-uri.* |

* 1. **Indicatorii aplicabili proiectului**

Conform Regulamentului (UE) nr. 1304/2013, „*Participanți*” sunt persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.

**ATENȚIE!** Toate datele aferente indicatorilor privind participanții trebuie defalcate în funcție de gen și variabile specifice indicatorului asumat.

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte, corespunzători fiecărui Obiectiv Specific adresat, și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

Indicatorii de program aplicabili acestui apel sunt prezentați în *tabelul 2* de mai jos.

Considerente generale privind modalitatea de raportare și frecvența raportării indicatorilor sunt cuprinse în Anexa 7 a prezentului ghid.

*Tabel 2*

|  |  |  |  |
| --- | --- | --- | --- |
| Denumire indicator | Tip indicator | Definiție indicatorului | Valoare minimă obligatorie |
| Personal didactic/ personal de sprijin care beneficiază de programe de formare/ schimb de bune practici etc | Indicator de realizare | Acest indicator reprezintă numărul de persoane care beneficiază de programe de formare / schimb de bune practici, au fost sprijinite direct în cadrul Obiectivului Specific 6.6 şi care, la data intrării în operațiunile FSE, îndeplinesc cumulativ următoarele criterii:  - activează în una din regiunile de dezvoltare eligibile  - sunt personal didactic / personal de sprijin etc. din învățământul preuniversitar | * ***proiecte mici - 90 de persoane per proiect*** * **proiecte mari** – ***300 de persoane per proiect*** |
| Personal didactic/ personal de sprijin care și-a îmbunătățit nivelul de competente/ certificat | Indicator de rezultat | Acest indicator reprezintă numărul de persoane care şi-a îmbunătățit sau certificat nivelul de competențe, au fost sprijinite direct în cadrul Obiectivului Specific 6.6 şi care, la data intrării în operațiunile FSE, îndeplinesc cumulativ următoarele criterii:  - activează în una din regiunile de dezvoltare eligibile  - sunt personal didactic / personal de sprijin etc. din învățământul preuniversitar | ***80%*** din numărul total de personal didactic/personal de sprijin sprijinit prin proiect |

* 1. **Alocarea financiară stabilită pentru apelul de proiecte**

Acest apel de proiecte este lansat în contextul Axei Prioritare 6, PI 10.i, OS 6.2, 6.3 și 6.6 din Programul Operațional Capital Uman 2014-2020, cu un bugetul total alocat de **25.000.000** euro **cofinanțarea UE** și **cofinanțarea națională,** iar distribuția la nivelul celor două categorii de regiuni este următoarea:

* pentru **regiunile mai puțin dezvoltate** (*Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia*), suma totală disponibilă este de **21.250.000** euro, din care cofinanțarea UE este **18.062.500** de euro (corespunzând unei cofinanțări UE de 85%), iar cofinanțarea națională este de **3.187.500** euro (corespunzând unei cofinanțări naționale de 15%);
* pentru **regiunea mai dezvoltată** (București-Ilfov), suma totală disponibilă este de **3.750.000** euro, din care cofinanțarea UE este de **3.000.000** euro (corespunzând unei cofinanțări UE de 80%), iar cofinanțarea națională este de **750.000** euro (corespunzând unei cofinanțări naționale de 20%).

**Selectarea de către solicitant a regiunii de dezvoltare se va face exclusiv din perspectiva locului de reședință a grupului țintă avut în vedere, indiferent de locul de implementare/derulare a activităților propuse prin proiect.**

* 1. **Valoarea maximă a proiectelor; rata de cofinanțare**

**1.9.1 Valoarea proiectelor**

Cursul de schimb care va fi utilizat pentru stabilirea acestei valori este cursul Inforeuro aferent lunii iulie 2016, respectiv 1 EURO = 4,5253 lei.

În cadrul acestui apel pot fi finanțate două tipuri de proiecte:

1. **Proiecte mari** (care includ minimum ***10 școli țintă*** din mai multe județe, din aceeași categorie de regiune de dezvoltare) cu o valoare maximă de **1.500.000** euro
2. **Proiecte mici** (care includ minimum ***3 școli țintă***, din același categorie de regiune) cu o valoare maximă de **450.000** euro.

Valoarea proiectelor se calculează pornind de la costurile standard (Anexa 7 – în curs de elaborare) stabilite pentru diferite tipuri de activități.

**1.9.2** **Cofinanțarea națională (cofinanțarea publică și cofinanțarea proprie)**

**Contribuția eligibilă minimă a solicitantului** reprezintă procentul din valoarea totală eligibilă a proiectului propus, care va fi suportat de solicitant, conform cerințelor prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020,* ***pagina 36*** *(*[http://www.fonduri-ue.ro/images/files/programe/CU/POCU 2014/20.04/ORIENTARI.GENERALE.POCU.pdf](http://www.fonduri-ue.ro/images/files/programe/CU/POCU%202014/20.04/ORIENTARI.GENERALE.POCU.pdf))

Pe parcursul implementării proiectului, cheltuielile necesare derulării proiectului angajate de Solicitant dar care nu fac parte din cheltuielile declarate eligibile în cadrul acestui apel, vor fi suportate de către acesta.

* 1. **Regiunea/ regiunile de dezvoltare vizate de apel**

Intervențiile eligibile în cadrul acestui apel se adresează celor **două categorii de regiuni**, respectiv:

* **regiunile mai puțin dezvoltate**: *Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia*
* **regiunea mai dezvoltată**: *București-Ilfov*.

**ATENȚIE!** În contextul acestui apel sunt declarate eligibile proiectele în care sunt prevăzute intervenții pentru O SINGURĂ CATEGORIE DE REGIUNE, respectiv intervențiile destinate regiunii mai puțin dezvoltate NU pot fi combinate cu intervențiile adresate regiunii mai dezvoltate, și invers.

**ATENȚIE** În dezvoltarea cererii de finanțare Solicitantul are obligația de a ține cont de cerințele specifice stabilite pe fiecare categorie de regiune (mai puțin dezvoltată, mai dezvoltată) pentru: valoarea minimă a grupul țintă din proiect, valoarea maximă a proiectului, inclusiv cofinanțarea publică și cofinanțarea proprie.

**CAPITOLUL 2. Reguli pentru acordarea finanțării**

**2.1 Eligibilitatea solicitantului și a partenerilor**

**Cerințe generale:**

Sunt considerați eligibili solicitantul și partenerul care îndeplinesc cerințele prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020 (*[http://www.fonduri-ue.ro/images/files/programe/CU/POCU 2014/20.04/ORIENTARI.GENERALE.POCU.pdf](http://www.fonduri-ue.ro/images/files/programe/CU/POCU%202014/20.04/ORIENTARI.GENERALE.POCU.pdf) CAPITOLUL 4. ”Reguli generale de eligibilitate”, respectiv subpunctele 4.1.1 (*pentru solicitanți*) și 4.1.2 (*pentru parteneri*), ***pagina 27.***

**Cerințe specifice:**

Sunt eligibile proiectele în care solicitantul sau partenerul îndeplinește cel puțin unul din următoarele două criterii:

* are experiență de minimum 1 an și rezultate dovedite în ceea ce privește activitățile de formare/instruire/dezvoltarea capacității pentru profesori, personal de sprijin și/sau manageri școlari
* are experiență de minimum 1 an și rezultate dovedite în lucrul cu persoane din comunități defavorizate sau cu specialiști din domeniul socio-educațional care lucrează în școli/comunități defavorizate.

Grila de evaluare a proiectelor se găsește în Anexa 7.

**2.2 Eligibilitatea proiectului**

**2.2.1 Condiții generale**

Sunt considerate eligibile proiectele care îndeplinesc condițiile de eligibilitate prevăzute în documentul Orientări privind accesarea finanțărilor în cadrul *Programului Operațional Capital Uman 2014-2020*, CAPITOLUL 4, SUBPUNCTUL 4.2. Eligibilitatea proiectului, ***pagina 34*** [http://www.fonduri-ue.ro/images/files/programe/CU/POCU 2014/20.04/ORIENTARI.GENERALE.POCU.pdf](http://www.fonduri-ue.ro/images/files/programe/CU/POCU%202014/20.04/ORIENTARI.GENERALE.POCU.pdf).

**2.2.2 Condiții specifice**

Sunt declarate **NEELIGIBILE proiectele** care:

* NU cuprind **măsuri integrate** din cele 3 categorii de acțiuni menționate la pagina 4 din prezentul Ghid.
* NU respectă cerințele specifice de eligibilitate prevăzute la **punctul 1.3.1 și 1.3.3.**
* NU respectă **durata proiectului** prevăzuta la punctul 1.5.
* NU respectă **minimum obligatoriu pentru grupul țintă** astfel cum este prevăzut la punctul 1.6.
* NU se încadrează în **valoarea maximă eligibilă** declarată pentru fiecare categorie de regiune, conform punctului 1.9.1.
* NU prevede **cofinanțarea proprie** conform celor prevăzute la punctul 1.9.2
* NU respectă cerințe de **încadrare in regiunea de dezvoltare** prevăzute la punctul 1.10

**2.3 Eligibilitatea cheltuielilor**

Sunt declarate eligibile cheltuielile care respectă prevederile documentul *Orientări privind accesarea finanțărilor în cadrul Programului Operațional Capital Uman 2014-2020*, CAPITOLUL 4 „Reguli generale de eligibilitate”, ***pagina 36*** și care intră în următoarele categorii (***tabel 7***):

|  |  |  |  |  |
| --- | --- | --- | --- | --- |
| **Cheltuieli directe**  **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ sub activitatea în cauză | | | | |
|  | **Categorie MySMIS** | **Subcategorie MySMIS** | | **Subcategoria (descrierea cheltuielii) conține:** |
| **Cheltuielile eligibile** **directe** | Cheltuieli salariale | Cheltuieli salariale cu managerul de proiect | | * Salarii |
| Cheltuieli salariale cu personalul implicat in implementarea proiectului (în derularea activităților, altele decât management de proiect) | | * Salarii |
| Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori): | Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | | * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori). |
| Cheltuieli cu deplasarea | Cheltuieli cu deplasarea pentru personal propriu și experți implicați in implementarea proiectului | | * Cheltuieli pentru cazare * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării |
| Cheltuieli cu deplasarea pentru participanți - grup țintă | | * Cheltuieli pentru cazare * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării |
| Cheltuieli cu servicii | Cheltuieli pentru consultanță și expertiză | | * Cheltuieli aferente diverselor achiziții de servicii specializate, pentru care Solicitantul nu are expertiza necesară (de exemplu consultanță juridică necesară implementării activităților proiectului, formare profesională, informare și consiliere parentală, mentorat, etc.) |
| Cheltuieli cu servicii pentru organizarea de evenimente și cursuri de formare | | * Servicii de transport de materiale şi echipamente * Pachete complete conținând transport, cazarea şi/sau hrana participanților/ personalului propriu * Organizarea de evenimente * Editarea şi tipărirea de materiale pentru sesiuni de instruire/formare |
| Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului: | Cheltuieli cu taxe/abonamente/cotizații/acorduri/ autorizații necesare pentru implementarea proiectului | | * Achiziționare de publicații, cărți, reviste de specialitate, materiale educaționale relevante pentru operațiune, în format tipărit, audio şi/ sau electronic * Taxe de eliberare a certificatelor de calificare/ absolvire * Taxe de participare la programe de formare/ educație * Taxe notariale |
| Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | Cheltuieli cu achiziția de materii prime, materiale consumabile și alte produse similare necesare proiectului | | * Materiale consumabile * Cheltuieli cu materii prime și materiale necesare derulării cursurilor și activităților de practică * Materiale direct atribuibile susținerii activităților de informare, consiliere, mentorat și formare * Materiale direct atribuibile susținerii activităților didactice și activităților extra curriculare, inclusiv rechizite școlare pentru copii * Papetărie * Cheltuieli cu materialele auxiliare * Cheltuieli cu materialele pentru ambalat * Cheltuieli cu alte materiale consumabile * Multiplicare |
| Cheltuieli cu închirierea, altele decât cele prevăzute la cheltuielile generale de administrație | Cheltuieli cu închirierea, altele decât cele prevăzute la cheltuielile generale de administrație | | * Închiriere sedii, inclusiv depozite * Închiriere spații pentru desfășurarea diverselor activități ale operațiunii * Închiriere echipamente * Închiriere vehicule * Închiriere diverse bunuri |
| Cheltuieli de leasing | Cheltuieli de leasing fără achiziție (leasing operațional) | | * Rate de leasing (operațional) plătite de utilizatorul de leasing pentru:   + Echipamente   + Vehicule   + Diverse bunuri mobile și imobile |
| Cheltuieli cu subvenții / burse / premii | Subvenții | | * Subvenții (ajutoare, premii) pentru cadrele didactice si personalul de sprijin |
| Burse | | * Burse pentru cadrele didactice |
| Premii | | * Premii în cadrul unor concursuri |
| Cheltuieli de tip FEDR | Cheltuieli de tip FEDR | | * Echipamente:   + Echipamente de calcul şi echipamente periferice de calcul   + Cablare rețea internă   + Achiziționare şi instalare de sisteme şi echipamente pentru persoane cu dizabilități   + Mobilier, birotică, echipamente de protecție a valorilor umane şi materiale |
| **Cheltuieli indirecte**  Cheltuielile eligibile indirecte reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități. | | | | |
|  | **Categorie MySMIS** | | **Subcategorie MySMIS** | **Subcategoria (descrierea cheltuielii) conține:** |
| **Cheltuieli eligibile indirecte** | **Cheltuieli indirecte – rată forfetară** | | **Cheltuieli indirecte** | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori). * Chirie sediu administrativ al proiectului * Plata serviciilor pentru medicina muncii, prevenirea şi stingerea incendiilor, sănătatea şi securitatea în muncă pentru personalul propriu * Utilități:   a) apă şi canalizare  b) servicii de salubrizare  c) energie electrică  d) energie termică şi/sau gaze naturale  e) telefoane, fax, internet, acces la baze de date  f) servicii poștale şi/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare şi igienizare   * Servicii de întreținere şi reparare echipamente şi mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active  1. Conectare la rețele informatice 2. Arhivare documente 3. Cheltuieli aferente procedurilor de achiziție  * Multiplicare, cu excepția materialelor de informare şi publicitate * cheltuielile aferente garanțiilor oferite de bănci sau alte instituții financiare * taxe notariale * abonamente la publicații de specialitate * Cheltuieli financiare şi juridice (notariale):   + prime de asigurare bunuri (mobile şi imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + d) cheltuieli aferente deschiderii, gestionării şi operării contului/conturilor bancare al/ale proiectului   Materiale consumabile:  a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * producția materialelor publicitare şi de informare * tipărirea/multiplicarea materialelor publicitare şi de informare * difuzarea materialelor publicitare şi de informare * dezvoltare/adaptare pagini web * închirierea de spațiu publicitar * alte activități de informare şi publicitate |
| Lista cheltuielilor indirecte aferente proiectului este indicativă; solicitantul nu trebuie să fundamenteze cheltuielile indirecte în bugetul proiectului, aceste cheltuieli fiind stabilite ca **rată forfetară de 15% din costurile directe eligibile cu personalul care nu fac obiectul subcontractării** (prin aplicarea articolului 68 alineatul (1) litera (b) din Regulamentul (UE) nr. 1303/2013). Pe parcursul implementării proiectului nu vi se vor solicita documente suport pentru justificarea cheltuielilor indirecte efectuate în cadrul proiectului, ci doar cu privire la costurile directe eligibile cu personalul care nu fac obiectul subcontractării. | | | |

**CAPITOLUL 3. Completarea cererii de finanțare**

**Completarea cererii de finanțare** se realizează în conformitate cu prevederile documentul *Orientări privind accesarea finanțărilor în cadrul Programului Operațional Capital Uman 2014-2020*, CAPITOLUL 5 „Completarea cererii de finanțare”, ***pagina 46***, precum și cu instrucțiunile de completare furnizate în sistemul informatic la apelurile de proiecte.

**CAPITOLUL 4. Procesul de evaluare și selecție**

**4.1. Descriere generală**

**Procesul de evaluare și selecție** a cererilor de finanțare înregistrate în sistemul informatic se realizează conform prevederilor documentul *Orientări privind accesarea finanțărilor în cadrul Programului Operațional Capital Uman 2014-2020*, CAPITOLUL 6 ”Procesul de evaluare și selecție”, ***pagina 49*** și a criteriilor de evaluare și selecție prevăzute în grila de verificare a conformității administrative și a eligibilității proiectelor, precum și a grilei de evaluare tehnică și financiară. *(vezi Anexa 3)*

**4.2 Depunerea și soluționarea contestațiilor**

**Procesul de depunerea și soluționare a contestațiilor** este reglementate îndocumentul *Orientări privind accesarea finanțărilor în cadrul Programului Operațional Capital Uman 2014-2020,* PASUL 4, CAPITOLUL 6, ***pagina 49.***

**CAPITOLUL 5. Contractarea proiectelor – descrierea procesului**

**Procesul de contractare** se desfășoară în conformitate cu prevederile *Orientări privind accesarea finanțărilor în cadrul Programului Operațional Capital Uman 2014-2020*, CAPITOLUL 8„ Contractarea proiectelor”, ***pagina 52.***

**CAPITOLUL 6. Anexe**

Anexa 1 – Lista școlilor țintă identificate și declarate eligibile in cadrul acestui apel de proiecte (in curs de elaborare)

Anexa 2 – Considerente generale privind respectarea principiului desegregării

Anexa 3 – Linii directoare pentru elaborarea metodologiei de acordare a instrumentului de sprijin pentru stagiile practice

Anexa 4 – Linii directoare pentru elaborarea metodologiei de acordare a burselor pentru cadrele didactice

Anexa 5 – Linii directoare pentru elaborarea metodologiei de acordare a premiului pentru calitate în educația incluzivă

Anexa 6 – Criteriile de verificare a conformității administrative si a eligibilității

Anexa 7 – Criteriile de evaluare și selecție tehnică și financiară

Anexa 8 – Costuri standard în educație (in curs de elaborare)

Anexa 9 – Modalitatea de raportare a indicatorilor și frecvența raportării