**CONSIDERENTE GENERALE**

**BURSELE PENTRU CADRELE DIDACTICE CARE PARTICIPĂ LA PROGRAME DE FORMARE** suntacordate în scopul încurajării eforturilor depuse pentru punerea în practică zi de zi, în activitatea didactică, a noțiunilor învățate pe parcursul formării.

**Bursele** sunt acordate ca măsură de stimulare a cadrelor didactice, în cadrul acțiunilor destinate ***ATRAGERII ȘI MENȚINERII ÎN ȘCOLILE ȚINTĂ A RESURSELOR UMANE CALIFICATE***, competente și motivate, capabile să furnizeze o educație incluzivă de calitate în școlile țintă.

**Bursele** sunt acordate cadrelor didactice pentru fiecare lună în care participă la activități de formare și au activitate didactică cu copiii, pe parcursul anului școlar și în cadrul activităților estivale.

**Forma de finanțare: bursă** gestionată de Solicitant în baza unei metodologii dezvoltate de acesta.

**Valoarea standard a bursei este de 200 de euro pe persoană pe lună și, în cadrul proiectelor finanțate prin acest apel, nu poate fi acordată pe o perioadă mai mare de doi ani școlari (24 de luni)**.

Pe parcursul unui an școlar, nu pot fi acordate mai mult de 15 burse per proiect mic, respectiv 50 de burse per proiect mare.

**Cerințe de acces:** bursa este acordată în cadrul proiectului în baza evaluării performanței fiecărui participant din proiect, în funcție de planul de dezvoltare profesională stabilit împreună cu formatorul/mentorul la începutul programului de formare. Criteriile de performanță trebuie să includă cel puțin următorii doi indicatori:

1. creșterea ratei de frecvență școlară a copiilor în situații de risc educațional și
2. îmbunătățirea performanțelor educaționale ale copiilor din grupa/clasa cadrului didactic care beneficiază de bursă.

**CERINȚE MIMINE ÎN DEZVOLTAREA METODOLOGIEI DE ACORDARE**

Metodologia de acordare este dezvoltată de Solicitant și cuprinde informații cu privire la:

* informații privind eligibilitatea cadrelor didactice pentru burse și obligațiile asumate de acestea;
* informații privind constituirea echipei de evaluare, cu evitarea conflictului de interese;
* informații privind criteriile de evaluare și selecție a beneficiarilor de burse, pe parcursul activităților de formare;
* cerințe de diseminare a rezultatului competiției pentru burse.

Metodologia este aprobată la nivelul proiectului.