| **Anexa 7 - Criterii de evaluare si selecție tehnică și financiară** | | | |
| --- | --- | --- | --- |
| **Nr. crt.** | **Criterii de selecție** | **Explicaţii** | **Punctaj** |
| **1** | **RELEVANŢĂ** – măsura în care proiectul contribuie la realizarea obiectivelor din documentele strategice relevante și la soluționarea nevoilor specifice ale grupului țintă. | Dacă scorul obținut la acest criteriu nu este de minimum 21 puncte, proiectul nu va mai fi evaluat în continuare şi va fi declarat respins, în situația în care nu se consideră necesară solicitarea de clarificări. | Max. 30  Min. 21 |
| **1.1** | Proiectul contribuie la îndeplinirea obiectivelor din documentele strategice relevante pentru proiect. Proiectul se încadrează în strategiile aferente domeniului, existente la nivel comunitar, național, regional, local, instituțional, după caz prin obiectivele, activitățile şi rezultatele propuse. Se va face referire, după caz, la documente strategice prevăzute în Ghidul Solicitantului. | Proiectul contribuie la îndeplinirea obiectivelor Strategiei privind reducerea Părăsirii Timpurii a Școlii – cu precădere prin modul în care abordează (1) asigurarea accesului adecvat la educație de calitate, în special pentru copiii din grupurile aflate în situații de risc, și (2) furnizarea unei educații de calitate și atragerea celor mai buni profesioniști în domeniu.  Proiectul se încadrează prin activitățile și rezultatele propuse în strategiile relevante de la nivel comunitar, național, regional, local și/sau instituțional, după caz. | **3** |
| **1.2** | Grupul țintă este definit clar și cuantificat. | Categoriile de grup ţintă sunt clar delimitate, cuantificate (exprimate numeric) și descrise inclusiv din perspectivă geografică | **2** |
| **1.3** | Nevoile grupului țintă sunt clar identificate, fundamentate prin analiza proprie a solicitantului, sunt specifice proiectului şi corelate cu obiectivele acestuia (se va face referire la sursele de informații pentru analiza de nevoi realizată de solicitant) | Nevoile grupului ţintă vizat prin proiect sunt identificate de către solicitant în mod clar, concret și specific pe baza unor date privind nevoile de formare/instruire/dezvoltarea capacității și a constrângerilor locale în atragerea de resurse umane calificate în școlile țintă:   * Dacă se furnizează date concrete și concludente bazate pe evidențele, cercetarea și/sau analiza proprie, criteriul se notează cu maximum 5 puncte. * Dacă justificarea se bazează numai pe studii, date statistice generale şi/sau surse secundare, criteriul se notează cu maximum 3 puncte. * Dacă nevoile grupului ţintă vizat prin proiect sunt identificate de către solicitant în mod neclar și/sau general, fără evidențierea aspectelor specifice, criteriul se notează cu maximum 1 punct. | **max 5, min 3** |
| Pentru fundamentarea proiectului, solicitantul și/sau partenerii au realizat evaluări/ cercetări suplimentare ale situației, iar proiectul prezintă detaliat metodologia şi rezultatele acestui proces de analiză, informațiile prezentate fiind clare și relevante pentru grupul țintă vizat. | **3** |
| **1.4** | Resursele din cadrul proiectului sunt în relaţie cu analiza de nevoi a grupul țintă | Complexitatea şi natura resurselor puse la dispoziție prin proiect țin cont de dimensiunea și natura grupului țintă şi nevoile acestuia. | **4** |
| **1.5** | Proiectul contribuie prin activitățile propuse la promovarea temelor orizontale din POCU 2014-2020, conform specificaţiilor din Ghidului Solicitantului (dezvoltare durabilă, egalitate de șanse, nediscriminare, cooperare transnațională - acolo unde este cazul) | Solicitantul prezintă modul în care respectă și/sau contribuie la tema orizontală privind dezvoltarea durabilă. | **1** |
| Solicitantul prezintă modul în care respectă și/sau contribuie la tema orizontală privind egalitatea de şanse, respectiv nediscriminarea. | **1** |
| **1.6** | Proiectul contribuie prin activitățile propuse la promovarea temelor secundare din POCU 2014-2020, conform specificațiilor din Ghidului Solicitantului | Solicitantul prezintă modul în care respectă și/sau contribuie la tema secundară privind utilizarea TIC. | **1** |
| Solicitantul prezintă modul în care respectă și/sau contribuie la tema secundară privind inovarea socială | **1** |
| **1.7.** | Proiectul contribuie prin activitățile propuse la promovarea principiilor privind desegregarea în educație. | Solicitantul prezintă modul în care respectă și/sau contribuie la respectarea și implementarea principiilor privind desegregarea în educație. | **1** |
| **1.8** | Descrierea clară a partenerilor, a rolului acestora, a utilității şi relevanței experienței fiecărui membru al parteneriatului în raport cu nevoile identificate ale grupului țintă şi cu obiectivele proiectului | Proiectul descrie clar și concret experienţa solicitantului şi, după caz, a partenerilor, implicarea acestora în proiect, precum şi resursele materiale şi umane pe care le pune fiecare la dispoziţie pentru implementarea proiectului. | **2** |
| Rolul solicitantului și, după caz, al partenerilor este corespunzător experienței și cunoștințelor de specialitate pe care le deține fiecare dintre aceștia. | **2** |
| Solicitantul și partenerii demonstrează experiența relevantă în raport cu nevoile identificate ale grupului țintă, obiectivele și activitățile proiectului. | **4** |

|  |  |  |  |
| --- | --- | --- | --- |
| **2** | **EFICACITATE** – măsura în care rezultatele proiectului contribuie la atingerea obiectivelor propuse | Dacă scorul obținut la acest criteriu nu este de minimum 21 puncte, proiectul nu va mai fi evaluat în continuare şi va fi declarat respins, în situația în care nu se consideră necesară solicitarea de clarificări. | **Max. 30 Min. 21** |
| **2.1** | Indicatorii de realizare imediată sunt rezultatul direct al activităților proiectului, ţintele sunt realiste (cuantificate corect) şi conduc la îndeplinirea obiectivelor proiectului și obiectivelor de program | Activitățile sunt descrise concret si detaliat. | **3** |
| Activităţile și planificarea acestora în timp sunt potrivite cu dimensiunea si nevoile grupului țintă. | **2** |
| Activitățile descrise au capacitatea de a contribui în mod direct la atingerea obiectivelor și rezultatelor identificate și a indicatorilor de realizare imediată propuşi prin proiect. Activităţile, rezultatele imediate şi indicatorii propuși sunt bine corelate între ele. | **3** |
| Valorile propuse pentru rezultatele și indicatorii stabiliți sunt susținute de graficul de planificare a activităţilor, resursele prevăzute, natura rezultatelor. | **1** |
| Există activități în proiect implementate cu implicarea actorilor din comunitate. | **2** |
| Activitățile si metodologia propuse vor valorifica in mod eficace resursele financiare, umane şi materiale ale proiectului. | **1** |
| **2.2** | Indicatorii de rezultat conduc la îndeplinirea obiectivelor de program | Indicatorii de rezultat identificați contribuie la îndeplinirea obiectivelor specifice ale programului de finanțare, vizate de apel. | **2** |
| Rezultatele imediate sunt bine corelate ca natură și valori numerice cu indicatorii de rezultat. | **4** |
|  |  | Procentul de participanți din școli din mediul rural sau care lucrează cu copii de etnie romă este de peste **30%** din totalul personalului educațional participant în proiect. | **2** |
| **2.3** | Modalitatea de recrutare și implicare a grupului țintă | Criteriile și modalitatea de identificare, selecție şi implicare a membrilor grupului ţintă în activităţile proiectului sunt identificate clar și detaliat. Metodele propuse sunt de natură să asigure participarea numărului de persoane vizat la activitățile proiectului. | **2** |
| **2.4** | Proiectul prezintă valoare adăugată | Impactul estimat asupra grupului țintă şi asupra domeniului vizat este descris clar și este realist și relevant față de nevoile identificate. | **3** |
| Proiectul aduce membrilor grupului ţintă beneficii reale, pe care aceștia nu le-ar avea în lipsa implementării proiectului propus. | **1** |
| **2.5** | Proiectul prevede măsuri adecvate de monitorizare în raport cu complexitatea proiectului, pentru a asigura atingerea rezultatelor vizate | Modalitatea de realizare a monitorizării interne a activităţilor proiectului are capacitatea de a contribui la atingerea rezultatelor vizate. | **2** |
| **2.6** | În proiect sunt identificate supozițiile și riscurile care pot afecta atingerea obiectivelor proiectului şi este prevăzut un plan de gestionare a acestora | Proiectul descrie clar și concret condițiile care nu pot fi influențate de solicitant și, după caz, parteneri, de a căror existență depinde în mod esențial implementarea cu succes a proiectului, precum şi riscurile şi potențialul impact al acestora asupra desfăşurării proiectului şi a atingerii indicatorilor propuşi. Proiectul identifică măsuri de prevenire a apariţiei riscurilor, respectiv de atenuare a efectelor acestora în cazul materializării acestora. Riscurile şi eficienţa măsurilor de prevenire, respectiv de minimalizare a efectelor acestora sunt realiste.  (Nu se va acorda prioritate numărului riscurilor identificate, ci calității descrierii acestora.) | **2** |
| **3** | **EFICIENŢĂ** – măsura în care proiectul asigură utilizarea optimă a resurselor (umane, materiale, financiare), în termeni de calitate, cantitate și timp alocat, în contextul implementării activităților proiectului în vederea atingerii rezultatelor propuse | Dacă scorul obţinut la acest criteriu nu este de minimum 21 puncte, proiectul nu va mai fi evaluat în continuare şi va fi declarat respins, în situaţia în care nu se consideră necesară solicitarea de clarificări. | **Max. 30 Min. 21** |
| **3.1** | Costurile incluse în buget sunt realiste în raport cu nivelul pieței, fundamentate printr-o analiză realizată de solicitant. | Este prezentată o analiză a costurilor de pe piaţă pentru servicii/bunuri similare. | **3** |
| **3.2** | Resursele umane (număr persoane, experiența profesională a acestora, implicarea acestora în proiect) sunt adecvate în raport cu activitățile propuse și rezultatele așteptate. | Pozițiile membrilor echipei de management a proiectului sunt justificate față de activitățile propuse, având atribuții individuale, complementare, care nu se suprapun, chiar dacă proiectul se implementează în parteneriat sau se apelează la externalizare. | **3** |
| Structura și componența echipei de implementare a proiectului sunt adecvate naturii activităților (număr de experți, profiluri, calificare). | **3** |
| Implicarea în proiect a tuturor membrilor echipei este adecvată obiectivelor propuse şi planificării activităţilor (activitatea membrilor echipei de proiect este eficientă) – inclusiv din perspectiva normele de lucru și a duratei. | **3** |
| Încadrarea experților propuși în categoriile de experiență indicate de ghidul solicitantului este corectă, conform descrierii din cererea de finanțare și CV-urilor prezentate. | **2** |
| Calificarea și experiența profesională ale experților propuși sunt relevante și suficente pentru activitățile propuse și rezultatele așteptate, conform descrierii din cererea de finanțare și CV-urilor prezentate | **3** |
| **3.3** | Resursele materiale sunt adecvate ca natură, structură şi dimensiune în raport cu activitățile propuse și rezultatele așteptate. | Resursele materiale puse la dispoziție de solicitant și, după caz, partener/i sunt relevante și suficiente pentru buna implementare a proiectului (spații, echipamente IT, mijloace de transport etc.); | **1** |
| Necesitatea resurselor materiale ce urmează a fi plătite din bugetul proiectului este justificată și contribuie la buna implementare a acestuia (spații, echipamente IT, mijloace de transport etc.). | **3** |
| **3.4** | Planificarea activităților proiectului este raţională în raport cu natura activităților propuse și cu rezultatele așteptate. | Planificarea în timp și durata activităţilor țin cont de natura acestora, iar succesiunea lor în timp este logică și realistă. Termenele de realizare propuse ţin cont de durata de obţinere a rezultatelor şi de resursele puse la dispoziţie prin proiect. | **3** |
| **3.5** | Resursele care vor fi sub-contractate sunt justificate în raport cu activitățile şi cu rezultatele proiectului. | Necesitatea subcontractării este argumentată clar și realist în raport cu activităţile proiectului şi cu resursele deținute de solicitant şi, după caz, de partener. | **2** |
| **3.6** | Costurile incluse în buget sunt oportune în raport cu activitățile propuse și rezultatele așteptate.11 – evaluare generala bazata pe rezultatele la sub-criteriile 3 | Între rezultatele urmărite și costurile alocate acestora este un raport rezonabil. Opţiunile tehnice și costurile aferente propuse sunt adecvate specificului grupului țintă, activităţilor, rezultatelor şi resurselor identificate. | **4** |
| **4** | **SUSTENABILITATE** – măsura în care proiectul asigură continuarea efectelor sale şi valorificarea rezultatelor obținute după încetarea sursei de finanţare | Dacă scorul obținut la acest criteriu nu este de minimum 7 puncte, proiectul nu va mai fi evaluat în continuare şi va fi declarat respins, în situația în care nu se consideră necesară solicitarea de clarificări. | Max. 10 Min. 7 |
| **4.1** | Proiectul include activități în timpul implementării care duc la valorificarea rezultatelor proiectului după finalizarea acestuia. | Proiectul include încă din timpul implementării acţiuni/activităţi concrete, specifice, de natură să contribuie la sustenabilitatea proiectului. | 3 |
|  |  | Proiectul descrie modul în care se va asigura sustenabilitatea instituțională și la nivel de politici/mecanisme dezvoltate pe parcursul implementării activităților, respectiv modul în care școlile țintă își vor dezvolta capacitatea de a atrage și menține pe termen lung resurse umane calificate și motivate, inclusiv prin dezvoltarea abilităților echipei de management, creșterea abilității școlii de a atrage proiecte și finanțări din diferite surse și implicarea activă a comunității în viața școlii. | 2 |
|  |  | Proiectul descrie modul în care se va asigura sustenabilitatea financiară, pentru activitățile care vor fi necesita finanțare după încheierea finanțării oferite în cadrul acestui apel. | 1 |
| **4.2** | Proiectul include activități implementate în parteneriat | Proiectul este implementat în parteneriat cu cel puțin o autoritate publică locală. | 1 |
| Proiectul are prevăzute acțiuni în care sunt cuprinse activități organizate cu implicarea actorilor locali (unități-bază de realizare a stagiului de practică, alte școli similare sau care furnizează niveluri superioare de învățământ,agenți economici, părinți, organizații ale societății civile, universități, instituții culturale și/sau alte instituții publice locale sau regionale etc.). | 2 |
| **4.3** | Proiectul include activități în timpul implementării care duc la transferabilitatea rezultatelor proiectului către alt grup țintă/ alt sector etc. | Proiectul prevede activități de diseminare a rezultatelor sale către alte entităţi (de ex., metodologii, materiale de instruire, curricula etc.), respectiv metode de utilizare a rezultatelor în activităţi/proiecte ulterioare. Proiectul și/sau rezultatele obținute în urma implementării acestuia sunt multiplicate la diferite niveluri (local, regional, sectorial, național). | 1 |